I Als sidder Meny-købmanden, Michael Rosengren og kigger videoovervågningen igennem. Han prøver nemlig at løse mysteriet om, hvem der har stjålet alle handicapskiltene, der plejer at stå udenfor butikken på parkeringspladsen. - Det sad simpelthen ned i jorden med en stang og betonklods på, som så er væk, fortæller købmanden, mens han peger på det hul i jorden, som tyvene har efterladt. Af uransagelige årsager er der simpelthen nogen, der har stjålet dem. Men hvem - og hvorfor? - Hvem pokker kan have gavn af det, det har jeg svært ved at se, siger den målløse købmand. Blandt de handlende hos købmanden kan de ikke se meget mening i det. - Jeg kan ikke se formålet i det. Det er jo ikke engang sjovt, siger Aksel Christensen fra Skelund. Og Jorunn Nøddebo påpeger et problem, der nu opstår for de mennesker med handicaps, der gerne vil handle i butikken. - Hvem kan bruge sådan noget, det er jo forfærdeligt. De handicappede og de ældre har jo brug for dem, så de kan komme tættere på forretningen, siger hun. Men købmanden har en teori om, hvem der har stjålet skiltene. - Enten er det nogle fulderikker, eller også er det drengestreger. Jeg kan da ikke se andet. Se hele indslaget her:

Opsummering:
De undrer sig i Als. For i byens Meny-købmand er alle handicapskiltene blevet stjålet.